Period: Ur III
Genre: Administrative
Transliteration:
<SURFACE>
1(u) 6(diš) guruš u₄ 2(diš)-še₃
še ma₂-a si-ga
ki-su₇ a-ša₃ la₂-tur gu₂ i₇ amuš-ta
1(u) 6(diš) guruš u₄ 1(diš)-še₃
umma{ki}še₃ ma₂ gid₂-da
1(u) 8(diš) guruš u₄ 3(diš)-še₃
ki guru₇-še₃ še ba-al-la
u₃ še bala-a
a-ra₂ 1(diš)-kam
1(u) 5(diš) guruš u₄ 2(diš)-še₃
ki-su₇ a-ša₃ {geš}ma-nu-ta
še ma₂-a si-ga
<SURFACE>
u₄...še₃ ma₂-a gid₂-da
u₄ 3(diš)-še₃ še ba-al-la
u₃ še bala-a
a-ra₂ 2(diš)-kam
1(u) 8(diš) guruš u₄ 1(diš)-še₃ še ma₂-a si-ga
u₄ 2(diš)-še₃ ma₂ gid₂-da
u₄ 3(diš)-še₃ ma₂ ba-al-la
u₃ še bala-a
ki-su₇ igi e₂-duru₅ a-ša₃ la₂-mah-ta
umma{ki}še₃
a-ra₂ 3(diš)-kam
ugula ur-mes
kišib₃ nam-ša₃-tam lu₂-gi-na
inim a-kal-la nu-banda₃-ta
mu ha-ar-ši{ki} ki-maš{ki}
<SURFACE>
lu₂-gi-na
dub-sar
dumu da-da

Cuneiform:
<SURFACE>
𒌋𒐋𒄨𒌓𒈫𒂠
𒊺𒈣𒀀𒋛𒂵
𒆠𒇭𒀀𒊮𒇲𒌉𒄘𒀀𒇉𒀇𒋫
𒌋𒐋𒄨𒌓𒁹𒂠
𒄑𒆵𒆠𒂠𒈣𒁍𒁕
𒌋𒐍𒄨𒌓𒐈𒂠
𒆠𒄦𒂠𒊺𒁀𒀠𒆷
𒅇𒊺𒁄𒀀
𒀀𒁺𒁹𒄰
𒌋𒐊𒄨𒌓𒈫𒂠
𒆠𒇭𒀀𒊮𒄑𒈠𒉡𒋫
𒊺𒈣𒀀𒋛𒂵
<SURFACE>
𒌓...𒂠𒈣𒀀𒁍𒁕
𒌓𒐈𒂠𒊺𒁀𒀠𒆷
𒅇𒊺𒁄𒀀
𒀀𒁺𒈫𒄰
𒌋𒐍𒄨𒌓𒁹𒂠𒊺𒈣𒀀𒋛𒂵
𒌓𒈫𒂠𒈣𒁍𒁕
𒌓𒐈𒂠𒈣𒁀𒀠𒆷
𒅇𒊺𒁄𒀀
𒆠𒇭𒅆𒂍𒀀𒀀𒊮𒇲𒈤𒋫
𒄑𒆵𒆠𒂠
𒀀𒁺𒐈𒄰
𒉺𒌨𒈩
𒁾𒉆𒊮𒌓𒇽𒄀𒈾
𒅗𒀀𒆗𒆷𒉡𒌉𒋫
𒈬𒄩𒅈𒅆𒆠𒆠𒈦𒆠
<SURFACE>
𒇽𒄀𒈾
𒁾𒊬
𒌉𒁕𒁕